રાજા તરસના કારણે ખૂબ બેચેન થવા લાગ્યો અને પાણીની તલાશમાં આગળ વધ્યો.થોડો આગળ જવાથી એક સરોવર જોયું.તે સરોવરમાં કમલ ખીલેલાં હતાં.એ સરોવરમાં સારસ, હંસ, મગરમચ્છ આદિ જળ ક્રીડા કરતા હતા.એ સરોવરની ચારે કોર મુનિઓના આશ્રમ હતા. એ સમયે રાજાનું જમણું અંગ ફરકવા લાગ્યું.રાજા પ્રસન્ન થઇને સરોવરના કિનારે બેઠેલા મુનિઓને જોઈને ઘોડા ઉપરથી ઊતર્યો અને દંડવત્ કરીને એમની સન્મુખ બેસી ગયો. રાજાને જોઈને મુનિશ્વર બોલ્યા: હે રાજન અમે તમારાથી ખૂબ પ્રસન્ન છીએ.તમે આ જગ્યા એ કેમ આવ્યા છો તે કહો.